Victor Lindelöf
Viktor Jörgen Nilsson Lindelöf (1994-yil 17-iyulda tugʻilgan) — Shvetsiyalik professional futbolchi, Premier League « Manchester United» klubida himoyachi va Shvetsiya terma jamoasi sardori. Asosan markaziy himoyachi, oʻng qanot himoyachisi sifatida ham oʻynay oladi. Lindelöf oʻz faoliyatini Shvetsiyadagi Västerås SKda boshlagan va 2009-yil oktabr oyida debyut qilgan. 2011-yil dekabr oyida u Portugaliyaning Benfica klubiga koʻchib oʻtishga rozi boʻldi, dastlab klubni yoshlar va B darajalarida himoya qildi. 2013-yil sentabrida birinchi jamoa safida debyut qilganidan soʻng, u B darajasidagi klubda koʻrinishda davom etdi va shu bilan birga uchta Primera chempionligini qoʻlga kiritdi. U 2017-yilning iyulida «Manchester United»ga oʻtgandi. Lindelöf Shvetsiyani 17 yoshgacha, 19 yoshgacha, 21 yoshgacha va kattalar darajasida himoya qilgan. U 2015-yilgi 21 yoshgacha boʻlgan oʻsmirlar oʻrtasidagi Yevropa chempionatida gʻolib boʻlgan jamoa tarkibida edi. U 2016-yilning mart oyida oʻzining katta xalqaro debyutini oʻtkazdi va oʻz mamlakatini UEFA Euro 2016, 2018-yilgi FIFA Jahon chempionati va UEFA Euro 2020 da himoya qildi.